CELEX: 32019D0434
Language: hr
Date: 2019-02-27 00:00:00
Title: Odluka Komisije (EU) 2019/434 оd 27. veljače 2019. o predloženoj građanskoj inicijativi pod nazivom „Europe CARES – uključivo kvalitetno obrazovanje za djecu s invaliditetom” (priopženo pod brojem dokumenta C(2019) 1545)

19.3.2019   
               
               
                  HR
               
               
                  Službeni list Europske unije
               
               
                  L 75/103
               
            
         ODLUKA KOMISIJE (EU) 2019/434
         оd 27. veljače 2019.
         o predloženoj građanskoj inicijativi pod nazivom „Europe CARES – uključivo kvalitetno obrazovanje za djecu s invaliditetom”
         
            
               (priopženo pod brojem dokumenta C(2019) 1545)
            
         
         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
         budući da:
         
                     (1)
                  
                  
                     Tema je predložene građanske inicijative pod nazivom „Europe CARES – uključivo kvalitetno obrazovanje za djecu s invaliditetom” sljedeća: „Pravo na uključivo obrazovanje djece i odraslih s invaliditetom u Europskoj uniji”.
                  
               
                     (2)
                  
                  
                     Ciljevi su predložene građanske inicijative sljedeći: „U EU-u živi više od 70 milijuna građana s invaliditetom i 15 milijuna djece s posebnim obrazovnim potrebama. Djeca i odrasli s invaliditetom nailaze na prekomjerne prepreke u ostvarivanju prava na kvalitetno uključivo obrazovanje. Mnoge od njih segregira se smještanjem u posebne ustanove, a oni koji su uključeni u redoviti obrazovni sustav često nemaju odgovarajuću potporu. Pozivamo Europsku komisiju da izradi prijedlog pravnog akta o zajedničkom okviru EU-a za uključivo obrazovanje kojim će se postići da ni jedno dijete ne bude zapostavljeno kad je riječ o uslugama rane intervencije, obrazovanju i prijelazu na tržište rada.”.
                  
               
                     (3)
                  
                  
                     U prilogu predloženoj građanskoj inicijativi predlažu se konkretna područja koja bi trebao obuhvaćati zajednički okvir EU-a za uključivo obrazovanje, koja se mogu razvrstati u sljedeće kategorije: „rana intervencija, habilitacija i rehabilitacija”; „identifikacija – otkrivanje invaliditeta kod djeteta – upućivanje – na zahtjev”; „besplatno primjereno javno obrazovanje”; „klauzula o neodbijanju”; „uključivanje roditelja”; „manje ograničavajuće okruženje”; „individualizirani odgojno-obrazovni plan”; „alternativni mehanizmi evaluacije i certifikacija na temelju sposobnosti”; „prijelaz na tržište rada”; „nediskriminacija”; „osobni razvoj i osposobljavanje nastavnika”.
                  
               
                     (4)
                  
                  
                     Ugovorom o Europskoj uniji (UEU) jača se status građanina Unije i dodatno poboljšava demokratsko funkcioniranje Unije tako što se, među ostalim, predviđa da svaki građanin ima pravo na sudjelovanje u demokratskom životu Unije putem europske građanske inicijative.
                  
               
                     (5)
                  
                  
                     Stoga bi postupci i uvjeti potrebni za građansku inicijativu trebali biti jasni, jednostavni, prilagođeni korisnicima i razmjerni vrsti građanske inicijative kako bi se njima potaknulo sudjelovanje građana, a Unija učinila dostupnijom.
                  
               
                     (6)
                  
                  
                     U svrhu provedbe Ugovorâ njima je predviđeno donošenje sljedećih akata:
                     
                                 —
                              
                              
                                 pravnih akata namijenjenih suzbijanju diskriminacije na temelju invaliditeta u skladu s člankom 19. stavkom 1. Ugovora o funkcioniranju Europske unije (UFEU),
                              
                           
                                 —
                              
                              
                                 u vezi s ciljem razvijanja razmjene informacija i iskustava o pitanjima koja su zajednička obrazovnim sustavima država članica, preporukâ Vijeća ili drugih pravnih akata kojima se predviđaju poticajne mjere kojima se podupiru, koordiniraju ili dopunjuju aktivnosti država članica, pri čemu je isključeno bilo kakvo usklađivanje njihovih zakona i drugih propisa, na temelju članka 165. stavka 2. četvrte alineje i članka 165. stavka 4. UFEU-a,
                              
                           
                                 —
                              
                              
                                 u vezi s ciljem poboljšanja početnog i kontinuiranog strukovnog osposobljavanja radi lakše strukovne integracije i reintegracije na tržište rada, preporukâ Vijeća ili drugih pravnih akata, pri čemu je isključeno bilo kakvo usklađivanje zakona i drugih propisa država članica, na temelju članka 166. stavka 2. druge alineje i članka 166. stavka 4. UFEU-a.
                              
                           
               
                     (7)
                  
                  
                     Stoga predložena građanska inicijativa ne izlazi očito iz okvira ovlasti Komisije da podnese prijedlog pravnog akta Unije za provedbu Ugovorâ u skladu s člankom 4. stavkom 2. točke (b) Uredbe.
                  
               
                     (8)
                  
                  
                     Nadalje, osnovan je građanski odbor i imenovane su osobe za kontakt u skladu s člankom 3. stavkom 2. Uredbe, a predložena građanska inicijativa nije očito uvredljiva, isprazna ili uznemirujuća niti je u očitoj suprotnosti s vrijednostima Unije utvrđenima u članku 2. UEU-a.
                  
               
                     (9)
                  
                  
                     Stoga bi se predložena građanska inicijativa pod nazivom „Europe CARES – uključivo kvalitetno obrazovanje za djecu s invaliditetom” trebala registrirati,
                  
               DONIJELA JE OVU ODLUKU:
         
            Članak 1.
            Registrira se predložena građanska inicijativa pod nazivom „Europe CARES – uključivo kvalitetno obrazovanje za djecu s invaliditetom”.
         
         
            Članak 2.
            Ova Odluka stupa na snagu 4. ožujka 2019.
         
         
            Članak 3.
            Ova je Odluka upućena organizatorima (članovi građanskog odbora) predložene građanske inicijative pod nazivom „Europe CARES – uključivo kvalitetno obrazovanje za djecu s invaliditetom”, koje kao osobe za kontakt zastupaju Maria Madalina TURZA i Violeta GIURGI.
         
         
            Sastavljeno u Bruxellesu 27. veljače 2019.
            
               
                  Za Komisiju
               
               Frans TIMMERMANS
               
                  Potpredsjednik
               
            
         
         
            (1)  SL L 65, 11.3.2011., str. 1.